Միության ղեկավար մարմնի՝ Եվրասիական տնտեսական հանձնաժողովի հրապարակած տվյալների համաձայն, 2014թ․-ին՝ այսինքն միության հիմնադրման նախորդ տարում, Ռուսաստանի, Ղազախստանի, Բելառուսի, Ղրղըզստանի ու Հայաստանի փոխադարձ առևտուրը կազմել է 61.1 միլիարդ դոլար: Հետագա տարիներին՝ 2015-ին և 2016թ․-ին, ԵՏՄ երկրների միջև առևտուրը կտրուկ անկում ապրեց: 2015թ․-ին 45.3 միլիարդ դոլար էր: 2016թ․՝ անկումը շարունակվեց․ տարեկան առևտուրը կազմեց 42.9 միլիարդ դոլար: 2017թ․-ին բացասական միտումը հաջողվեց հաղթահարել, և փոխադարձ առևտուրն աճ գրանցեց, սակայն դեռևս հեռու էր 2014թ․ մակարդակից․ այն կազմեց 54.6 միլիարդ դոլար: